EK: Reforme važnije od graničnih sporova
Blokada zaključivanja čak deset poglavlja pregora o pristupanju Hrvatske EU od strane Slovenije, zbog starog spora oko granica dvije dr
Stari problem granice između Hrvatske i Slovenije na moru razlog je zašto je dovedeno u pitanje zaključenje već ispregovaranih poglavlja pregovora o prijemu Hrvatske u EU i otvaranje novih. Riječ je o deset poglavlja koja su i formalno trebala biti zaključena na sutrašnjoj međuvladinoj konferenciji u Briselu, a, istom prilikom, trebalo je biti otvoreno pet novih poglavlja. Po toj dinamici, u Zagrebu su se nadali da će do kraja 2009. završiti pregovore o svim poglavljima, nakon čega preostaje samo poziv Brisela da se pridruži EU. Hrvatska ima status kandidata od 2004. godine, a pregovore o prijemu je započela godinu iza toga. Do sada je otvorila 21 poglavlje, od ukupno 35, a uspjela je pregovorima zaključiti četri poglavlja. Međutim, slovenačka blokada je dovela u pitanje očekivanu dinamiku pregovaranja. Na stolu su se opet našle granice, što je Evropsku komisiju danas navelo na reakciju. , kazala je predstavnik za medije komesara za proširenje, Olija Rena, . Međutim, Evropsko vijeće će, u skladu sa važećom procedurom, privremeno zaključiti završena poglavlja i otvoriti nova, poručeno je danas iz Brisela, uz najavu kako će detalji biti dogovoreni sa hrvatskom stranom do kraja ove godine. Što se tiče same Komisije i danas je naglašeno kako je njen stav da je pitanje granica bilateralno i da se ne smije miješati sa pregovorima o pristupanju. U tom se svjetlu pozivaju Hrvatska i Slovenija da pitanje granica riješe u duhu dobrosusjedskih odnosa. , istakla je Kristina Nađi. Poručuje se da problemi između Hrvatske i Slovenije ne dovode u pitanje sudbinu proširenja na Zapadni Balkan. Tu nema promjena, kaže se u Komisiji. Cijela Evropska unija je potvrdila evropsku budućnost Balkana i na posljednjem okupljanju Evropskog vijeća, očekujući da zemlje regiona, kada za to ispune uslove, postanu punopravne članice EU.